Suchinthana/ta-wikipedia huggingface dataset:
மிகச்சிறிய உயிரினங்கள்

உலகின் மிகச்சிறிய உயிரினங்கள் எவை என்பதனை அவற்றின் அளவை விளக்கக்கூடிய நீளம், உயரம், திணிவு போன்ற பல்வேறு அம்சங்களைக் கொண்டு தீர்மானிக்கலாம். இதுவரை மிகச்சிறிய உயிரினத்தை அறிவிப்பதில் அறிவியலாளர்களிடையில் உடன்பாடில்லை. ஏனெனில் இன்னும் பல உயிரினங்கள் கண்டறியப்படாது இருக்கலாம். உயிரினங்களைப் பாகுபடுத்துவதிலும், குறிப்பாக தீ நுண்மத்தை (virus) உயிருள்ளதா அல்லது உயிரில்லாததா என பாகுபடுத்துவதில், அறிவியலாளர்களிடையில் பல கருத்து வேறுபாடுகள் உள்ளன.

தீ நுண்மத்தைத் தவிர்த்து Mycoplasma genitalium என்ற பக்டீரியாவே இதுவரை கண்டறியப்பட்ட மிகச்சிறிய உயிரினமாகும்.

மிகச்சிறிய நுண்ணங்கிகள்

மிகச்சிறிய தீ நுண்மம்(வைரசு) 

அறிவியலாளர்கள் பலர் தீ நுண்மத்தை உயிரினமாகக் கருதுவதில்லை. ஏனெனில் இது கலக்கட்டமைப்பைக் கொண்டிராமையாலும் தனக்குத் தானே அனுசேபச் செயற்பாட்டை மேற்கொள்ள முடியாமையாலுமாகும். சில அறிவியலாளர்கள் இதனை உயிரினங்களுள் அடக்குவர். இதன்படி உலகில் இதுவரை கண்டறியப்பட்டுள்ள மிகச்சிறிய தீ நுண்மம் போர்ஸைன் சேர்கோவைரஸ் ஆகும்.

Mycoplasma genitalium 

இதுவே இதுவரை ஏற்றுக்கொள்ளப்பட்ட மிகச்சிறிய உயிரினமாகும். இது சில குரங்கு வகைகளின் சுவாசத்தொகுதில் வாழ்வதாகும். இது 200 தொடக்கம் 300 nm(நனோ மீற்றர்) நீளமானது. இது ஏனைய பக்றீரியாக்களை விட மிகச்சிறியதாகும்.

மிகச்சிறிய மெய்க்கருவுயிரி 

பிராஸினோபைற்று அல்கா வகையின் ஒஸ்றியோகொக்கஸ் இன அல்காவே உலகில் இதுவரை அறியப்பட்ட மிகச்சிறிய மெய்க்கருவுயிரி ஆகும். இது 0.8 μm (மைக்ரோ மீற்றர்) மட்டுமே நீளமுடையது.

மிகச்சிறிய விலங்குகள்

மிகச்சிறிய மூட்டுக்காலி 

உலகில் மிகச்சிறிய மூட்டுக்காலியாக Stygotantulus stocki என்ற ஒட்டுண்ணி உயிரினம் விளங்குகின்றது. இது 94 µm (0.0037 அங்குலம்) நீளமானதேயாகும். இது கிறஸ்டேசியன் (crustacean) என்ற இறால்கள் போன்ற உயிரினக் கூட்டத்தில் அடங்குவதாகும்.

மிகச்சிறிய பூச்சி 

Dicopomorpha echmepterygis என்ற ஒட்டுண்ணி குளவி வகையின் ஆணினமே மிகச்சிறிய பூச்சியாகும். இது 139 μm அளவே நீளமுடையது. இதன் பெண்ணினம் 40 சதவீதம் பெரியதாகும்.

மிகச்சிறிய முள்ளந்தண்டுளி 

இதுவரை அறியப்பட்ட மிகச்சிறிய முள்ளந்தண்டுளி Paedophryne amauensis என்ற பபுவா நியுகினியில் காணப்படும் தவளையினமாகும். இது  7.0 தொடக்கம் 8.0 mm நீளத்தைக் கொண்டதாகும்.

மிகச்சிறிய தாவரம்

மிகச்சிறிய பூக்குந்தாவரம் 

"டக்வீட்ஸ்" என்ற வொல்ஃபியா இனத்தாவரமே மிகச்சிறிய பூக்குந்தாவரமாகும். இதன் அதிகூடிய நிறை 150 மைக்ரோ கிராம்களாகும். இது 300 µm அளவே நீளமுடையது.

மேற்கோள்கள்

உயிரினங்கள்
கௌசல்யா (நடிகை)

கௌசல்யா (பிறப்பு: டிசம்பர் 30, 1979, இயற்பெயர்: கவிதா சிவசங்கர், மாற்றுப்பெயர்: நந்தினி) தமிழ் மற்றும் மலையாளப் படங்களில் நடித்த, ஓர் இந்திய திரைப்பட நடிகை ஆவார். இவர் ஏறத்தாழ முப்பது தமிழ், கன்னட, தெலுங்கு, மலையாளத் திரைப்படங்களில் நடித்துள்ளார். இவர் பெங்களூரில் பிறந்தவர்.

நடிப்பு 
கௌசல்யா, 1996 ஆம் ஆண்டு வெளியான மலையாளத் திரைப்படமான ஏப்ரல் 19 ல் பாலச்சந்திர மேனன் அவர்களால் அறிமுகப்படுத்தப்பட்டார். அடுத்த ஆண்டு, அவர் தனது முதல் தமிழ் படம் காலமெல்லாம் காதல் வாழ்க திரைப்படத்தில் நடித்தார். பல வெற்றிகரமான தமிழ் மற்றும் மலையாளம் திரைப்படங்களில் நடித்திருக்கிறார். பூவேலி திரைபடத்தில் அவரது நடிப்பிற்காக சிறந்த நடிகைக்கான பிலிம்பேர் விருதையும் பெற்றார். முன்னணி பாத்திரங்களில் தமிழ் மற்றும் மலையாளத்தில் 30 க்கும் மேற்பட்ட படங்களில் நடித்தார்.

திரைப்படங்கள்

மேற்கோள்கள்

வெளியிணைப்புகள் 
 
 
 

1979 பிறப்புகள்
வாழும் நபர்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தென்னிந்திய பிலிம்பேர் விருதுகளை வென்றவர்கள்
தமிழ்த் தொலைக்காட்சி தொகுப்பாளர்கள்
தமிழ்த் தொலைக்காட்சி நடிகைகள்
விசுவநாத நாயக்குடு

விஷ்வனாத நாயக்குடு திரைப்படம் கிருஷ்ண தேவராயர் காலத்தைய வரலாற்று சம்பவங்களை அடிப்படையாகக் கொண்டு எடுக்கப்பட்ட தெலுங்குத் திரைப்படம். கிருஷ்ண தேவராயர் தமது தளபதியருள் ஒருவரான நாகமநாயக்கரை பாண்டிய அரசர்களுக்கு எதிராக மதுரையில் நடைபெறுகிற கிளர்ச்சியை அடக்க மதுரைக்கு அனுப்புகிறார். கலகத்தை அடக்கிய நாகமநாயக்கர் மதுரை நகரைத் தமது கட்டுப்பாட்டில் எடுத்துக் கொண்டு சுதந்திர அரசாகப் பிரகடணம் செய்து கொள்கிறார்.

நாகமநாயக்கரைக் கைது செய்து மதுரை நகரத்தை மீண்டும் விஜயநகர சாம்ராஜ்யத்தில் இணைப்போர் உரிய சன்மானங்கள் வழங்கிக் கௌரவிக்கப்படுவர் என்று அறிவிக்கப்பட்டதை அடுத்து மிகுந்த அரசபக்தியுள்ள விஷ்வனாத நாயக்கர் மன்னரின் விருப்பத்தை நிறைவேற்ற முன்வருகிறார். விஷ்வனாத நாயக்கர் மதுரையை சுதந்திர நாடாகப் பிரகடனம் செய்து கொண்ட நாகமநாயக்கரின் மகனாவார்.

விஜயநகரப் படைகளை வழிநடத்திச் சென்று நாகமநாயக்கரைக் கைது செய்து அழைத்து வருகிறார் விஷ்வனாத நாயக்கர். மன்னரின் விருப்பத்தை நிறைவேற்றியமைக்காக கைமாறாக என்ன வேண்டும் என்று கேட்ட மன்னரிடம் தமது தந்தையை மன்னிக்குமாறு கோருகிறார் விஷ்வனாத நாயக்கர். இதையடுத்து நாகமநாயக்கர் விடுவிக்கப்படுகிறார்.

விஷ்வனாத நாயக்கரின் அரச பக்தியை மெச்சும் விதமாக மதுரையில் ஆட்சி செலுத்துகிற உரிமையை அவருக்கே வழங்குகிறார் கிருஷ்ண தேவராயர். அக்காலத் தமிழ்நாட்டில் நாயக்க ஆட்சியின் துவக்கமாக அமைந்தது இச்சம்பவமே.

திரைக்கதை வசனம் மற்றும் இயக்கம்: தாசரி நாரயண ராவ்

இசை: ஜெ.வி. ராகவுலு
தெலுங்கில் சிவாஜிகனேசன் அவர்களின் குரல்: கொங்கர ஜக்கையா

கதாபாத்திரங்களை ஏற்று நடித்தோர்:
விஷ்வனாத நாயக்கர் - கிருஷ்ணா

நாகமநாயக்கர் - சிவாஜி கனேசன்

விஷ்வனாத நாயக்கரின் தாயார் - கே.ஆர். விஜயா

கிருஷ்ண தேவராயர் - கிருஷ்ணம் ராஜு

அரசவை நாட்டியக் காரிகை - ஜெயப்ரதா

இவர்களுடன் சோமையாஜுலு, காந்த்தா ராவ், மோகன்பாபு, ராஜ சுலோச்சனா, சரத்பாபு மற்றும் பலர் இத்திரைப்படத்தில் பாத்திரமேற்றுள்ளனர்.

இந்தியத் தெலுங்குத் திரைப்படங்கள்
மலேசியப் பொதுத் தேர்தல்

மலேசியப் பொதுத் தேர்தல் இரு வகைகளாகப் பிரிக்கப்படுகிறது. தேசியத் தேர்தல் ஒரு வகை. மாநிலத் தேர்தல் மற்றொரு வகை. மலேசிய நாடாளுமன்றத்தின் மக்களவைக்கு உறுப்பினர்களைத் தேர்வு செய்வதற்காகத் தேசியப் பொதுத் தேர்தல் நடைபெறுகிறது. நாடாளுமன்றத்தின் மக்களவையை டேவான் ராக்யாட் என்று அழைக்கிறார்கள். மாநிலங்களின் சட்டப் பேரவைக்கு உறுப்பினர்களைத் தேர்வு செய்வதற்காக, மாநிலப் பொதுத் தேர்தல் நடைபெறுகிறது.

தேசிய அளவில் அரசாங்கத்தை நிர்வாகம் செய்யும் தலைவரைப் பிரதமர் அல்லது பிரதம மந்திரி என்று அழைக்கிறார்கள். மாநிலச் சட்டப் பேரவைகள் அல்லது மாநிலச் சட்டமன்றங்கள் கலைக்கப்படுவதற்கு, மத்திய அரசாங்கத்தின் அனுமதி தேவை இல்லை. மாநிலச் சட்டமன்றங்கள் தனிச்சையாக இயங்கக்கூடியவை. அதனால், மாநில சுல்தான்களின் அனுமதியுடன் அவை கலைக்கப்பட முடியும்.

தேசியப் பொதுத் தேர்தல்

மலேசிய நாடாளுமன்றம், மக்களவை; மேலவை என இரு அவைகளைக் கொண்டது.  மக்களவை 222 உறுப்பினர்களைக் கொண்டது. ஒரு நாடாளுமன்றத் தொகுதியில் இருந்து ஒரு நாடாளுமன்ற உறுப்பினர் தேர்ந்து எடுக்கப்படுகிறார். மக்கள் தொகையின் அடிப்படையில் நாடாளுமன்றத் தொகுதி வரையறுக்கப்படுகிறது. மக்களவையில் பெரும்பான்மை பெற்ற ஓர் அரசியல் கட்சி மத்திய அரசாங்கத்தை நிர்வாகம் செய்கிறது.

ஒவ்வோர் ஐந்து ஆண்டுகளுக்கு ஒரு முறை பொதுத் தேர்தல் நடைபெற வேண்டும் என்பது சட்ட அரசியல் அமைப்பு விதியாகும். இருப்பினும், ஐந்து ஆண்டுகளுக்கு முன்னரே, மாமன்னரின் அனுமதியுடன் பிரதமர் நாடாளுமன்றத்தைக் கலைக்க முடியும். நாடாளுமன்றம் கலைக்கப்பட்ட இரண்டே மாதங்களில், மேற்கு மலேசியாவில் பொதுத் தேர்தல் கண்டிப்பாக நடத்தப்பட வேண்டும். கிழக்கு மலேசியாவில் மூன்று மாதங்களில் பொதுத் தேர்தல் நடத்தப்பட வேண்டும்.

சரவாக் சட்டமன்றப் பொதுத் தேர்தல்

கடந்த காலங்களில் பாரிசான் நேசனல் எனும் தேசிய முன்னணிக் கட்சியே ஆளும் கட்சியாக வெற்றி வாகை சூடி வந்துள்ளது. 14 அரசியல் கட்சிகளின் கூட்டு அமைப்பே தேசிய முன்னணிக் கட்சியாகும். இதன் தலையாய பங்காளிக் கட்சிகளாக மலேசிய சீனர் சங்கம், மலேசிய இந்தியர் காங்கிரஸ் கட்சிகள் அங்கம் வகிக்கின்றன.

நாடாளுமன்றம் கலைக்கப்பட்ட அதே சமயத்தில், மாநிலச் சட்டப் பேரவைகள் கலைக்கப்படுவதும் மலேசியாவில் வழக்கமாக நடைபெற்று வரும் ஓர் அரசியல் சம்பிரதாயம் ஆகும். இதில் சரவாக் மாநிலம் மட்டும் விதிவிலக்கானது. அந்த மாநிலத்தின் சட்டமன்றப் பொதுத் தேர்தல், தேசியப் பொதுத் தேர்தல் சமயத்தில் நடைபெறுவது இல்லை. தனியாக வேறு ஒரு நாளில் சரவாக் சட்டமன்றப் பொதுத் தேர்தல் நடைபெறும்.

மலேசியப் பொதுத் தேர்தல் பட்டியல்

மேற்கோள்கள்
பாலை (திரைப்படம்)

பாலை சங்ககாலத் தமிழர் வாழ்வை பற்றி கூறும் ஒரு திரைப்படம் ஆகும். இது செந்தமிழன் இயக்கி 2010ல் வெளிவந்தது. இதில் நடித்த சம்மு என்னும் நாயகியை தவிர்த்து மற்ற அனைவரும் இந்த திரைப்படத்திலேயே அறிமுகமாகினர்.

கதைச்சுருக்கம்
கிமு. 3ஆம் நூற்றாண்டில் படம் தொடங்குகிறது. முதலில் ஆயர் என்னும் சங்ககால தமிழ் மக்களில் ஒரு குழுவினர் ஆய்க்குடி என்னும் வளமான ஊரில் வாழ்கின்றனர். வேற்று மொழி பேசும் வந்தேறி கூட்டமொன்று அவ்வூரில் உள்ள ஆயர்களில் பலரைக்கொன்று மீண்டவர்களை ஊரை விட்டு வெளியேற்றுகின்றனர். தப்பித்த ஆயர்கள் தங்களுக்கென முல்லைக்கொடி என்ற ஊரை உருவாக்கி வாழ்கின்றனர். அந்த ஊரில் பாலை என்னும் நில வறட்சிக்காலம் வரப்போவதாக அந்த ஊரைச்சேர்ந்த முதியவரும் கணியருமான பாலை முதுவன் கூறுகிறார். அந்த நில வறட்சிக்காலம் வந்தால் வேட்டையாடுதல், ஆநிரை மேய்த்தல், உழவு செய்தல், மீன் பிடித்தல் என நால்வகை திணைத்தொழில்களையும் செய்யாமல் பாலை நில மக்கள் செய்யும் களவு வேலை செய்தே பிழைக்க வேண்டும் என்று அவ்வூர் மக்களையும் தலைவனையும் எச்சரிக்கிறார் முதுவன். வறட்சி வருமோ என்று பயந்து முல்லைக்கொடி மக்கள் சிலர் ஆயக்குடியில் உள்ள வந்தேறி மக்களின் வணிகச்சாத்தனை கொல்கின்றனர். இது முல்லைக்கொடி தலைவனுக்கு தெரிய வர ஆயக்குடி வந்தேறிகளின் வணிகச்சாத்தனை கொன்றவர்களை கண்டித்ததுடன் வணிகச்சாத்தனின் பிணத்தை ஆயக்குடி வந்தேறிகளின் தலைவனிடம் அனுப்பி மன்னிப்பு கோருகிறார் முல்லைக்கொடித் தலைவன் விருத்திரன். மன்னித்து விட்டதாகக் கூறி நாடகமாடி இணக்கம் பேச வேறொரு இடத்துக்கு வருமாறு அழைத்து வணிகச்சாத்தனின் மீது வேலெறிந்து கொன்றவனை வணிகச்சாத்தனின் இணையாள் மூலமாகவே கொல்கிறான் வந்தேறிகளின் தலைவன் அரிமாவன். அதோடு நில்லாது முல்லைக்கொடியில் முக்கியமானவனான வளன் என்பவனை கடத்திக் கொடுமையும் செய்கிறான். தப்பித்த மற்றவர்கள் முல்லைக்கொடிக்கு செல்கின்றனர். தற்போது முல்லைக்கொடி தமிழர்களிடம் ஆயுதங்களும் கிடையாது. படை பலமும் கிடையாது. ஆனால் ஆயக்குடியை களவாடிய வேற்று மொழி பேசும் வந்தேறி கூட்டத்திடம் ஆயுதங்கள் பலவும் படைபலமும் உண்டு. அதனால் முல்லைக்கொடி தலைவன் ஆயக்குடி நோக்கி போர் சரியான முறையில் போர் தொடுக்க வேண்டும் என்று முல்லைக்கொடி மக்களிடம் கூறுகிறார். அதற்கு பாலை முதுவன் இணங்க மறுத்து சரியான முறைப்போர் சரியானவர்களிடம் தான் தொடுக்க வேண்டும். இணக்கம் பேசுவதாக கூறி முதுகில் குத்திய வந்தேறி கூட்டத்திடம் சூதுடன் தான் போர் தொடுக்க வேண்டும் என்று தலைவனையும் மக்களையும் எச்சரித்து அதற்கான திட்டத்தையும் பயிற்சியையும் அளிக்கிறார்.

அத்திட்டத்தின் படி முல்லைக்கொடி மக்கள் தங்கள் மக்களில் யாரையும் இழக்காமல் வளனையும் மீட்கின்றனர். ஆயக்குடி வந்தேறிகளின் ஆநிரைகளை கவர்கின்றனர். இறுதியான போரில் ஆயக்குடி வந்தேறிகள் அனைவரும் அழிய முல்லைக்கொடி தமிழர்களின் தலைவனும் வந்தேறிகளின் தலைவனும் மட்டும் என்ன ஆனார்கள் என்று தெரியாமல் தப்பித்த சில முல்லைக்கொடி மக்கள் ஆயக்குடியில் மீண்டும் வாழ்கின்ற்னர்.

மேற்கோள்கள் 
 http://dinamani.com/cinema/article635398.ece

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
வரலாற்றுத் தமிழ்த் திரைப்படங்கள்
போர் திரைப்படங்கள்
ஜி. சுப்பிரமணிய ஐயர்

ஜி. சுப்பிரமணிய ஐயர் என அறியப்பட்ட கணபதி தீட்சிதர் சுப்பிரமணிய ஐயர் (Ganapathy Dikshitar Subramania Iyer, 19 சனவரி 1855 – 18 ஏப்ரல் 1916) இந்தியாவின் முன்னணி இதழியலாளர்களில் ஒருவராவார். இவர் 1878 செப்டம்பர் 20 அன்று தி இந்து என்ற செய்தி இதழை நிறுவி 1898 வரை அதன் உரிமையாளராகவும், மேலாண்மை இயக்குநராகவும், பதிப்பாளராகவும் இருந்தவர். சுதேசமித்திரன் என்ற தமிழ் வார இதழை மார்ச்சு, 1882 இல் தொடங்கியவர். சமூக சிந்தனையாளர் மற்றும் விடுதலைப் போராட்ட வீரரும் ஆவார்.

சுப்பிரமணிய ஐயர் 1885 ஆம் ஆண்டில் பம்பாயில் இடம்பெற்ற இந்திய காங்கிரசின் முதலாவது மாநாட்டில் அம்மாநாட்டின் முதலாவது தீர்மானமாக இந்தியாவில் ஆங்கிலேயரின் ஆட்சியைப் பற்றி விசாரணை நடத்துவது சம்பந்தமாகக் கொண்டு வந்தார்.

மேற்கோள்கள் 

 
 

 
 

1855 பிறப்புகள்
1916 இறப்புகள்
தமிழகப் பத்திரிகையாளர்கள்
தஞ்சாவூர் மாவட்ட நபர்கள்
தமிழ்நாட்டு இந்திய விடுதலைப் போராட்ட வீரர்கள்
தமிழகத் தொழிலதிபர்கள்
இந்திய சமுதாய மறுமலர்ச்சியாளர்கள்
20 ஆம் நூற்றாண்டு இந்தியத் தொழிலதிபர்கள்
தி இந்து குழுமம்
சுப்புலட்சுமி ஜெகதீசன்

சுப்புலட்சுமி ஜெகதீசன் (Subbulakshmi Jagadeesan, பிறப்பு: 24 சூன் 1947) என்வர் ஓர் இந்திய அரசியல்வாதியும், தமிழக முன்னாள் அமைச்சரும், ஒன்றிய சமூக நீதி துறை முன்னாள் அமைச்சரும் ஆவார்.

வாழ்க்கைக் குறிப்பு 
சுப்புலட்சுமி ஜெகதீசன் அரசியலில் நூழைவதற்கு முன்பு ஈரோடு மாவட்டம், கொடுமுடியில் உதவி தலைமை ஆசிரியையாக பணிபுரிந்தவர். ஆசிரியர் பதவியில் இருந்து விலகிய இவர் அதிமுகவில் இணைந்து 1977 சட்டமன்றத் தேர்தலில் மொடக்குறிச்சி சட்டமன்றத் தொகுதியில் போட்டியிட்டு வெற்றிபெற்று அதிமுக அமைச்சரவையில் கதர் துறை அமைச்சராக இடம்பெற்றார். 1980 இல் அதிமுகவில் இருந்து விலகி திமுகவில் இணைந்தார்.

1989 சட்டமன்றத் தேர்தலில் மொடக்குறிச்சி சட்டமன்றத் தொகுதியில் வெற்றிபெற்று திமுக அமைச்சரவையில் சமூகநலத் துறை அமைச்சராக பொறுப்பேற்றார். தமிழீழ விடுதலைப் புலிகளுக்கு உதவியதாக இவரும், இவரது கணவர் ஜெகதீசனும் 1992 இல் தடா சட்டத்தில் கைது செய்யப்பட்டனர். 300 நாட்கள் சிறையில் இருந்த இவர்கள் 1998 இல் வழக்கிலிருந்து விடுவிக்கபட்டனர்.

1996 சட்டமன்றத் தேர்தலில் மொடக்குறிச்சி சட்டமன்றத் தொகுதியில் போட்டியிட்டார். அப்போது அத்தொகுதியில் விவசாயிகள் கோரிக்கைகளை முன்னிருத்தி  1,030 வேட்பாளர்கள் போட்டியிட்டதால் தேர்தல் தள்ளி வைக்கபட்டது. ஒரு மாதத்திற்கு பின்னர் நடைபெற்ற தேர்தலில்  சுப்புலட்சுமி ஜெகதீசன் வெற்றிபெற்றார். இவரது அரசியல் வாழ்வில் ஈரோடு, மொடக்குறிச்சி, வெள்ளக்கோயில் ஆகிய சட்டமன்றத் தொகுதிகளில் போட்டியிட்டு வென்று மு. கருணாநிதியின் அமைச்சரவையில் இருமுறை இடம்பெற்றுள்ளார்.

2004 ஆம் ஆண்டு நடைபெற்ற தேர்தலில் திருச்செங்கோடு தொகுதியில் அதிமுகவின் எடப்பாடி க. பழனிசாமியை எதிர்த்து, திராவிட முன்னேற்றக் கழகத்தின் சார்பில், போட்டியிட்டு வெற்றிபெற்றார்.  பின்னர் அமைந்த மன்மோகன் சிங்கின் ஒன்றிய அமைச்சரவையில் சமூக நீதி மற்றும் வலுவூட்டல் துறை இணை அமைச்சராகவும் பதவி வகித்தார்.

அரசியலில் இருந்து விலகல் 
திமுகவில் உயர் நிலைப் பதவிகளில் ஒன்றான துணைப் பொதுச் செயலாளராக இருந்த சற்குண பாண்டியனின் மறைவிற்குப் பிறகு சுப்புலட்சுமி ஜெகதீசன் அப்பதவிக்கு நியமிக்கபட்டார். 2016 சடமன்றத் தேர்தலில் போட்டியிடாத இவர், 2021 சட்டமன்றத் தேர்தலில் போட்டியிட்டு 281 வாக்குகள் வித்தியாசத்தில் தோல்வியுற்றார். இந்நிலையில் 2022 ஆகத்து 29 அன்று கட்சி பதவியிலிருந்தும், திமுகவிலிருந்தும் விலவகுவதாக திமுக தலைவர் மு. க. ஸ்டாலினுக்கு கடிதம் எழுதியுள்ளதாக 2021 செப்டம்பரில் அறிவித்தார்.

மேற்கோள்கள்

வாழும் நபர்கள்
1947 பிறப்புகள்
தமிழ்ப் பெண் அரசியல்வாதிகள்
14வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
இந்திய அமைச்சர்கள்
இந்திய அரசியல்வாதிகள்
ஈரோடு மாவட்ட நபர்கள்
11 ஆவது தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
தமிழ்நாட்டைச் சேர்ந்த ஒன்றிய அமைச்சர்கள்
தமிழக சட்டமன்ற பெண் உறுப்பினர்கள்
சுபா (எழுத்தாளர்கள்)

சுபா என்பது தமிழ் எழுத்தாளர்கள் டி.சுரேஷ், ஏ.என். பாலகிருஷ்ணன் ஆகிய இருவரும் சேர்ந்து எழுதும் புனைப் பெயராகும். இவர்கள் இருவரும் தமிழ் துப்பறியும் புதினங்கள், திரைக்கதை, சிறுகதைகள் போன்றவற்றை எழுதி வருகின்றனர்.

எழுத்துப்பணி 
இவ்விரு நண்பர்களும் கல்லூரியில் படிக்கும் காலத்திலிருந்து கதைகளை சேர்ந்து எழுதியுள்ளனர். மேலும் 1979-லிருந்து அவற்றை வெளியிட்டு வருகின்றனர். இவர்களிருவரும் குறைந்தபட்சம் 450 குறு நாவல்களையும், 400 சிறு கதைகளையும், திரைப்படங்கள் மற்றும் தொலைக்காட்சி தொடர்களுக்கு திரைக்கதைகளையும் எழுதியுள்ளனர். கனா கண்டேன், அயன் ஆகிய திரைப்படங்கள் சுபாவின் நாவல்களை தழுவி அமைந்துள்ளவை. மேலும் இவற்றின் திரைக்கதை சுபா மற்றும் கே. வி. ஆனந்த் ஆகியோரால் எழுதப்பட்டது. கோ திரைப்படத்தின் திரைக்கதையும் சுபா மற்றும் கே. வி. ஆனந்த் ஆகியோரால் எழுதப்பட்டது. தமிழ் மற்றும் தெலுங்கில் வெளிவந்த 180 திரைப்படத்தின்  திரைக்கதை சுபா மற்றும் ஜெயேந்திரா ஆகியோரால் எழுதப்பட்டது.

இவர்களின் பெரும்பாலான புதினங்களில் ஈகிள் ஐ டிடக்டிவ் ஏஜென்சியின் நரேந்திரன், வைஜயந்தி ஆகிய கதாபாத்திரங்கள் முதன்மைப்படுத்தப்பட்டிருக்கும், மேலும் ஜான் சுந்தர், செல்வா, முருகேசன் ஆகியவையும் இவர்கள் உருவாக்கிய முக்கிய கதாபாத்திரங்கள் ஆவர்.

மேற்கோள்கள் 

தமிழ் எழுத்தாளர்கள்
தமிழ்நாட்டுத் திரைக்கதை எழுத்தாளர்கள்
வாழும் நபர்கள்
சுபா

சுபா என்பது முகலாயப் பேரரசின் மாகாணத்தைக் குறிக்கப் பயன்படுத்தப்பட்ட சொல் ஆகும். ஷா ஹுமைரா சுபா என்பதன் சுருக்கமே சுபாவாகும். இச்சொல் அரேபிய மற்றும் பாரசீக மொழியில் இருந்து பெறப்பட்டது. சுபாவின் ஆளுநர் அல்லது ஆட்சியாளர் சுபாதார் என்று அழைக்கப்பட்டார்.) இந்தியத் தரைப்படையில் உள்ள அதிகாரியைக் குறிக்கப் பயன்படுத்தப்படும் சொல்லான சுபேதார் இங்கிருந்து தான் பெறப்பட்டது. 1572-1580 ஆம் ஆண்டுகளில் தனது நிர்வாகச் சீர்திருத்தங்களைப் பாட்ஷா (பேரரசர்) அக்பர் கொண்டுவந்தபோது சுபாக்கள் நிறுவப்பட்டன. ஆரம்பத்தில் மொத்தம் 12 சுபாக்கள் இருந்தன. ஆனால் அக்பரின் படையெடுப்புகள் அவரின் ஆட்சிக்கால முடிவின் போது சுபாக்களின் எண்ணிக்கையை 15 ஆக உயர்த்தியது. சுபாக்கள் சர்க்கார்கள் அல்லது மாவட்டங்களாகப் பிரிக்கப்பட்டன. சர்க்கார்கள் மேலும் பர்கனாக்கள் அல்லது மகால்கள் எனப் பிரிக்கப்பட்டன. அக்பருக்குப் பின் வந்தவர்கள், குறிப்பாக ஔரங்கசீப் சுபாக்களின் எண்ணிக்கையைத் தனது படையெடுப்புகள் மூலம் மேலும் அதிகப்படுத்தினார். 18ம் நூற்றாண்டின் ஆரம்பத்தில் முகலாயப் பேரரசு சிதைய ஆரம்பித்தபோது பல சுபாக்கள் சுதந்திரமாகச் செயல்பட ஆரம்பித்தன, அல்லது மராத்தியர்கள் அல்லது பிரித்தானியர்களால் வெல்லப்பட்டன.

உசாத்துணை 

முகலாயப் பேரரசு
முகலாய சுபாக்கள்
தாமசு பறோ

தாமசு பறோ (Thomas Burrow) (யூன் 29, 1909 - யூன் 8 1986), ஓர் இந்தியவியலாளரும் சமற்கிருதப் பேராசிரியரும் ஆவார். இவரது குறிப்பிடத்தக்க ஆக்கங்களுள் சில: திராவிட வேர்ச்சொல்லிலக்கண அகராதி, சமற்கிருதத்தில் சுவாவினால் ஏற்படும் கோளாறு, சமற்கிருத மொழி ஆகியன.

இளம்பருவம்
பறோ வடக்கு லங்காசையரின் லெக் என்னும் ஊரில் பிறந்தார். இவரது பெற்றோரான பிரான்சிசு இலியனோர் பறோ, யோசுவா இணையருக்கு ஆறாவது மகவாகப் பிறந்தார். குயின் எலிசபெத் கிராமர் பள்ளியில் படித்து கேம்பிரிட்சுப் பல்கலைக்கழகத்தின் கிறிஸ்து கல்லூரியில் சேர்ந்தார். அங்கே மொழி ஒப்பாய்வியலில் ஈடுபாடு கொண்டு சமற்கிருதம் படித்தார்.

வெளியீடுகள்
மரே எமெனோ உடன், A Dravidian Etymological Dictionary”, (1966)A Dravidian Etymological Dictionary: Supplement, Clarendon Press, (1968) 
 2nd ed. Oxford [Oxfordshire]: Clarendon Press, 1984.சமற்கிருத மொழி, (1965)கொண்டி மொழியின் வட்டார வழக்குகளின் ஒப்பீடு” (1960)
 Collected papers on Dravidian linguistics அண்ணாமலை பல்கலைக்கழகம்

அடிக்குறிப்புகள்
  JSTOR Obituary (ஆங்கிலத்தில்)

1909 பிறப்புகள்
1986 இறப்புகள்
ஆங்கிலேய இந்தியவியலாளர்கள்
மொழியியலாளர்கள்
திராவிடவியலாளர்கள்
கடம்பி மீனாட்சி

கடம்பி மீனாட்சி (C. Minakshi) (செப்டம்பர் 12, 1905 - மார்ச்சு 3, 1940) இந்திய வரலாற்றாய்வாளர் ஆவார். இவர் பல்லவ மன்னர்களை நன்கறிந்த மேதையாவார். 1935 இல் சென்னைப் பல்கலைக்கழகத்தில் முனைவர் பட்டம் பெற்றார். சென்னை பல்கலைக் கழகத்தில் முனைவர் பட்டம் முதல் பெண் இவர் தான் என்பது குறிப்பிடத்தக்கது.

இளம்பருவமும் கல்வியும்
தமிழ்நாட்டின் காஞ்சிபுரத்தைச் சேர்ந்த மீனாட்சி, 1905 ஆம் ஆண்டு, செப்டம்பர் 12 இல், கடம்பி பாலக்கிருஷ்ணன், மங்களம்மா இணையருக்கு மகளாகப் பிறந்தார். இவரது தந்தை சென்னை உயர்நீதி மன்றத்தில் குமாஸ்தாவாகப் பணியாற்றினார். மீனாட்சியின் இளவயதிலேயே தந்தை இறந்ததால், தாயார் குடும்பப் பொறுப்பை ஏற்றார். மீனாட்சி இளம்வயதிலேயே வரலாற்றில் ஆர்வம் கொண்டிருந்தார். மன்னார்குடி, புதுக்கோட்டை, விழுப்புரம், காஞ்சிபுரம் ஆகிய வரலாற்றுப் புகழ் பெற்ற ஊர்களைச் சுற்றிப் பார்த்தார். பள்ளிப் படிப்பை முடித்ததும், இளநிலைப் படிப்பை சென்னையில் உள்ள பெண்கள் கிறித்தவக் கல்லூரியில் பயின்று மேற்படிப்பை சென்னைக் கிறித்தவக் கல்லூரியில் பயில விரும்பினார். ஆனால் இவர் ஒரு பெண் என்பதால் இடம் கிடைக்கவில்லை. இவரின் அண்ணன் லட்சுமிநாராயணன் அக்கல்லூரியில் பேராசிரியராகப் பணிபுரிந்தார். அவர் தன் தங்கையைப் பார்த்துக் கொள்வதாகக் கூறினார். பல்லவர்களின் ஆட்சியில் அமைச்சும் சமூக வாழ்வும் என்ற தலைப்பில் ஆய்வுக் கட்டுரை சமர்ப்பித்து முனைவர் பட்டம் பெற்றார். இதை நீலகண்ட சாஸ்திரியின் வரலாற்றுத் தொகுப்புகளுடன் வெளியிட்டது சென்னைப் பல்கலைக்கழகம்.
த இந்து நாளிதழ், இந்நூலை வெற்றிபெற்ற ஆய்வுகளுள் ஒன்று எனவும், தொகுப்புகளில் முக்கியமானது என்றும் கூறியுள்ளது.

தொழிலும் ஆய்வும் 
முனைவர் பட்டம் பெற்ற உடனேயே வேலை தேடினார். இவர் விண்ணப்பித்த நிறுவனங்கள் இவர் கோரிக்கையை ஏற்கவில்லை. பின்னர், மைசூர் திவான் இவரது திறமை கண்டு, பெங்களூரின் மகாராணி கல்லூரியில் துணைப் பேராசிரியராகப் பணிபுரியுமாறு பணித்தார்.

இறப்பு 
பெங்களூருக்குச் சென்ற சில நாட்களிலேயே உடல் நலம் குன்றி, மார்ச்சு 3, 1940 அன்று இறந்தார். இவரின் இறப்பைத் தாங்க முடியாத வரலாற்றாய்வாளர் நீலகண்ட சாஸ்திரி தெரிவித்தது:

ஆக்கங்கள்

மேற்கோள்கள் 
 

1905 பிறப்புகள்
1940 இறப்புகள்
திராவிடவியலாளர்கள்
தமிழ்ப் பெண்கள்
காஞ்சிபுரம் மாவட்ட நபர்கள்
தமிழ்நாட்டுக் கல்வியாளர்கள்
தமிழ்நாட்டுப் பெண் கல்வியாளர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
இந்தியப் பெண் வரலாற்றாளர்கள்
காலித் மசால்

காலித் மசால், ( , Levantine Arabic: , also transcribed Khaled Mashaal, Khaled Meshaal and Khalid Mish'al; born 28 May 1956) என்பவர் பாலஸ்தீன விடுதலை இயக்கமான ஹமாஸ் அமைப்பின் முக்கியத் தலைவராவார். 2004ல் அப்துல் அஜீஸ் அல்-ரான்திசியின் படுகொலைக்குப் பின் ஹமாஸ் இயக்கத்தை தலைமையேற்று நடத்தினார்.. சிரியாவில் உள்ள ஹமாசின் அரசியல் அலுவலகத்திற்கும் இவரே தலைவராக உள்ளார்.

2010ல் பிரித்தானிய பத்திரிக்கையான நியூ ஸ்டேட்ஸ்மேன் காலித் மசாலை 'உலகின் செல்வாக்கு மிக்க 50 நபர்கள்' பட்டியலில் இவரை 18வது நபராக அறிவித்தது..  ஹமாஸ் இயக்கத்தின் 25வது வருட தொடக்க நிகழ்வுகளை ஒட்டி 45வருடத்திற்குப் பின் மீண்டும் பாலஸ்தீனத்திற்கு வந்துள்ளார்.

ஹமாஸால் போர்க்கைதியாக பிடிக்கப்பட்ட இசுரேல் இராணுவ வீரர் கிலாத் சலீத் என்பவருக்கு பகரமாக பாலஸ்தீன கைதிகள் 1000 பேரை விடுவிக்க நடைபெற்ற பேச்சுவார்த்தையில் முக்கிய நபராக அறியப்பட்டார்.

மேற்கோள்கள்

பாலத்தீனர்கள்
1956 பிறப்புகள்
வாழும் நபர்கள்
ஹமாஸ் அமைப்பினர்
கிமு 1-ஆம் நூற்றாண்டு

கி.மு. 1-ஆம் நூற்றாண்டு (1st century BC) அல்லது கி.மு. கடைசி நூற்றாண்டு, என்பது கி.மு. 100-ஆம் ஆண்டின் முதலாவது நாளில் தொடங்கி கி.மு. 1-ஆம் ஆண்டின் கடைசி நாளில் முடிவடைந்த நூற்றாண்டைக் குறிக்கும். அனோ டொமினி முறையில் சுழிய ஆண்டு நடைமுறையில் இருக்கவில்லை. இதற்கடுத்ததாக வரும் நூற்றாண்டு கி.பி. 1-ஆம் நூற்றாண்டு ஆகும். வானியல் ஆண்டு இலக்க முறையில் கழித்தற் குறி பயன்படுத்தப்படுகிறது, இதன் படி "கி.மு. 2" என்பது "ஆண்டு -1" ஐக் குறிக்கும். கி.மு. 1-ஆம் நூற்றாண்டு ஒலோசீன் நாட்காட்டியில் இது 9,901 முதல் 10,000 ஆண்டுகள் வரையான காலப்பகுதியைக் குறிக்கும், அதாவது 99-ஆவது நூற்றாண்டு எனப்படும்.

இந்நூற்றாண்டுக் காலப்பகுதியில் நடுநிலக் கடல் பகுதியைச் சுற்றவுள்ள நிலப்பகுதிகள் உரோமர் ஆட்சியின் கீழ் வந்தன. இவை நேரடியாக பேரரசின் ஆளுநர் ஆட்சியின் கீழோ அல்லது உரோமர்களால் நியமிக்கப்பட்ட அரசரர்களாலோ ஆளப்பட்டன. உரோமக் குடியரசு படையெடுப்புகளாலும் பிற நாட்டுக் கூட்டணிகளாலும் அளவில் பெருகியதால், குடியரசு நிருவாக முறை நீர்த்துப் போனது. உள்நாட்டுப் போர் மூழ்வது வழக்கமானது. இந்நூற்றாண்டின் இறுதியில் தொடர்ச்சியாகப் பல உள்நாட்டுப் போர்கள் நிகழ்ந்தன. இறுதியில் யூலியசு சீசர், மார்க் அந்தோனி, அகஸ்ட்டஸ் போன்ற உறுதி மிக்கவர்களின் கையில் பேரரசு சிக்கியது. அகஸ்ட்டஸ் பேரரசராகத் தன்னை அறிவித்துக் கொண்டார். குடியரசு கலைக்கப்பட்டு உரோமைப் பேரரசு உருவானது. இது வரலாற்றில் உரோமைப் புரட்சி எனக் கூறப்படுகிறது. கிறித்தவத்தின் முக்கிய நபரான இயேசு கிறிஸ்துவின் பிறப்பும் இந்நூற்றாண்டின் இறுதியிலேயே இடம்பெற்றது.

கீழைத்தேய நாடுகளில், ஆன் அரசமரபின் வீழ்ச்சி ஆரம்பமானது. இந்நூற்றண்டின் இறுதி அரைப்பகுதியில் சீனாவின் அரசியலில் குழப்ப நிலையே காணப்பட்டது.

நிகழ்வுகள்
 கிமு 81: சூலா உரோம நாட்டின் அரசனாக நியமிக்கப்பட்டான். பல சீர்திருத்தங்களை இவன் அறிவித்தான்.
 கிமு 73: மற்போர் வீரன் ஸ்பாட்டகஸ் தலைமையிலான கிளர்ச்சி இடம்பெற்றது.
 கிமு 63: உரோமைக் குடியரசின் ஆட்சியாளன் பொம்பெய் எரூசலேமைக் கைப்பற்றினான்.
 கிமு 44: யூலியசு சீசர் கொல்லப்பட்டார்.
 கிமு 31: அகஸ்ட்டஸ் தலைமையிலான படைகள் மார்க் அந்தோனி, ஏழாம் கிளியோபாட்ராவின் படைகளைத் தோற்கடித்தன.
 கிமு 27: அகஸ்ட்டஸ் உரோமைப் பேரரசின் முதலாவது பேரரசனாக நியமிக்கப்பட்டான்.
 கிமு 6 – கிமு 4 (அண்): இயேசு கிறிஸ்து பிறப்பு.

முக்கிய நபர்கள்

 அகஸ்ட்டஸ், உரோமைப் பேரரசன்
 ஏழாம் கிளியோபாட்ரா, எகிப்திய அரசி
 முதலாம் ஹெரொட், யுடேயா அரசன்
 ஓராசு, உரோமைக் கவிஞர்
 இயேசு கிறிஸ்து
 யூலியசு சீசர், உரோம இராணுவத் தலைவன், அரசியல்வாதி
 மார்க்கஸ் விட்ருவியஸ் பொல்லியோ, உரோம எழுத்தாளர், கட்டடக் கலைஞர்
 ஆவிட், உரோமக் கவி
 வேர்ஜில், உரோமக் கவி
 ஸ்பாட்டகஸ், மற்போர் வீரன்
 சிமா சியான், சீன வரலாற்றாளர்

கண்டுபிடிப்புகள்
 சூரியமரு சீனர்களால் முதற்தடவையாக அவதானிக்கப்பட்டது.
 முதலாவது குவிமாடம் உரோமர்களால் அமைக்கப்பட்டது.
 கண்ணாடியூதுதல் உரோமை சிரியாவில் கண்டுபிடிக்கப்பட்டது.

 
நூற்றாண்டுகள்
1775

1775  (MDCCLXXV) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டு. பழைய யூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள்
இவ்வாண்டில் ஏப்ரல் 19 இல் அமெரிக்கப் புரட்சி ஆரம்பமானது. சியார்ச் வாசிங்டன் படைத்துறைத் தளபதியாக நியமிக்கப்பட்டார். 13 குடியேற்றங்கள் தமது விடுதலையை அறிவிக்கவில்லை. பிரித்தானிய அரசும், அமெரிக்க அரசும் தனித்தன்யே சட்டங்களை இயற்றின. ஆகத்து 23 இல் இங்கிலாந்தின் மூன்றாம் ஜார்ஜ் மன்னர் அமெரிக்கக் குடியேற்றங்கள் கிளர்ச்சியில் ஈடுபடுவதை நாடாளுமன்றத்தில் நவம்பர் 10 இல் அறிவித்தார்.

ஜேம்ஸ் வாட் நீராவி இயந்திரத்தை வெற்றிகரமாக உருவாக்கி அறிவியல் முன்னேற்றத்திற்கு வழிவகுத்தார். பெரியம்மை நோய் அமெரிக்காவின் நியூ இங்கிலாந்து பிரதேசத்தில் பரவியது. பெரியம்மைக்கு எட்வர்ட் ஜென்னர் தடுப்பு மருந்து கண்டுபிடித்தார்.

 ஜனவரி 17 - கப்டன் ஜேம்ஸ் குக் தெற்கு யோர்சியா மற்றும் தெற்கு சண்ட்விச் தீவுகளை பெரிய பிரித்தானியாவுக்காகக் கைப்பற்றினான்.
 ஆகஸ்டு 29 - செப்டம்பர் 12 - தென் கரொலைனா முதல் நோவா ஸ்கோசியா வரை சூறாவளி தாக்கியதில் 4,170 பெர் கொல்லப்பட்டனர்.
 ஆங்கிலேய-மராட்டியப் போர்கள்: பிரித்தானியருக்கும் மரதர்களுக்கும் இடையில் முதலாவது போர் இடம்பெற்றது.
 பெரிய பிரித்தானியாவில் தொழிற் புரட்சி.

பிறப்புகள்
 ஜனவரி 27 - பிரீடரிக் ஷெல்லிங், செருமனிய மெய்யியலாளர் (இ. 1854)
 டிசம்பர் 16 - ஜேன் ஆஸ்டின், ஆங்கில எழுத்தாளர் (இ. 1817)

இறப்புகள்

1775 நாட்காட்டி

மேற்கோள்கள்
மன்னார்கோயில்

மன்னார்கோயில் (ஆங்கிலம்:Mannarkovil)  இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டத்தில்  இருக்கும் ஒரு ஊர் ஆகும்.

வரலாறு 
பொ. ஆ. 10 ஆம் நூற்றாண்டில் சோழர் ஆட்சிக் காலத்தில் அந்தணர்களுக்கு இந்த ஊர் தானமாக அளிக்கப்பட்டது. அப்போது இந்த ஊர் இராசராச சதுர்வேதி மங்கலம் என அழைக்கப்பட்டது.

இவ்வூரின் சிறப்பு 
ராஜகோபாலசாமி, வேதநாராயணப்பெருமாள் எனும் பெயர் கொண்டு விஷ்ணு, கோயில் கொண்ட திருத்தலம் இது. 
தாமிரபரணி, கருணா ஆறு ஆகிய இரு ஆறுகளுக்கு இடையே அமைந்துள்ளது 1000 ஆண்டுகள் பழமை வாய்ந்த ராஜகோபாலசாமி குலசேகரப் பெருமாள் கோயில். குலசேகர ஆழ்வார் இத்தலத்தில் தனது வாழ்வின் இறுதி 30 ஆண்டுகள் இக்கோவிலில் பெருமாளுக்கு சேவை செய்து வாழ்ந்திருந்தார்.

மேற்கோள்கள்

அமைவிடம் 
 விக்கிமேப்பியாவில் மன்னார்கோயில் அமைவிடம்

வெளி இணைப்புகள் 
  ராஜகோபால சுவாமி திருக்கோயில் தினமலர் 
 மன்னார்கோயில் தல சிறப்பு 

திருநெல்வேலி மாவட்டத்திலுள்ள கிராமங்கள்
சிந்து மேனன்

சிந்து மேனன்என்பவர் ஓர் இந்தியத் திரைப்பட நடிகை ஆவார். இவர் தெலுங்கு, கன்னடம், மலையாளம், தமிழ் ஆகிய மொழித் திரைப்படங்களில் நடித்துள்ளார். குழந்தை நடிகையாக ராஷ்மி என்னும் கன்னடத் திரைப்படத்தில் நடித்ததன் மூலம் அறிமுகமானார்.

இளம்பருவம்
சிந்து கர்நாடகத்தின் பெங்களூரில் மலையாளக் குடும்பத்தில் பிறந்து வளர்ந்தவர். இவர் தம்பி, கார்த்திக் கன்னட வானொலியில் நிகழ்ச்சித் தொகுப்பாளராகப் பணியாற்றினார்.. சிந்து மலையாளம், தமிழ், கன்னடம், ஆங்கிலம், தெலுங்கு, இந்தி ஆகிய மொழிகளை சரளமாகப் பேசக் கூடியவர்.. இளம்வயதிலேயே பரதநாட்டியம் கற்றவர்.

திரைப்படங்கள்

மேற்கோள்கள்

தமிழ்த் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
சிவப்பு மழை

சிவப்பு மழை அல்லது குருதி மழை எனப்படுவது ஓர் அரிதான சிவப்பு அல்லது கபில நிறத்தில் பெய்யும் மழையாகும். இது பல வகைப்பட்ட இலக்கியங்களில் ஒரு துக்க சம்பவத்தின் அறிகுறியாகவோ அல்லது தொடர்ச்சியாகவோ எடுத்தாளப்பட்டுள்ளது. எனினும் இது சாதாரண இயற்கை நிகழ்வாகும். இந்தியாவின் கேரளா மாநிலத்தில் 2001 ஆம் ஆண்டு இவ்வாறான செம்மழை பொழிந்தது. இம்மழை செங்கபில நிறத்தில் காணப்பட்டது. இலங்கையில் 2012 நவம்பர் மாதம் மொனராகலை மாவட்டத்தில் இவ்வாறான செம்மழை பொழிந்தது. இந்நிகழ்வு பல்வேறு ஆய்வு நிறுவனங்களால் ஆராயப்பட்டது.

அறிவியல் விளக்கங்கள்

இது மழையுடன் கலந்த தூசால் ஏற்பட்டிருக்கலாம் எனக் கருதப்படுகின்றது. கடுமையான காற்றுடன் கலந்திருக்கும் தூசானது நீராவி முகில்களாக ஒடுங்கி மழையாகப் பொழியும் போது சிவப்பு மழையாகப் பொழிவதாகக் கருதப்படுகின்றது.
மழையில் கலந்திருக்கும் ஒரு வகை சிவப்பு அல்காவால் செம்மழை பொழிவதாக இலங்கையில் பொழிந்த சிவப்பு மழைக்கான விளக்கங்கள் கூறுகின்றன.
சில அறிவியலாளர்களின் கருத்துப்படி இது வேற்றுக்கிரகத்திலிருந்து வந்த நுண்ணுயிர்களாயிருக்கலாம் எனக் கருதப்படுகின்றது.

மேற்கோள்கள்

வானிலை
தேன்குழல்

தேன்குழல் தமிழர் திருவிழாக்களின்போது செய்யப்படும் இனிப்புப் பலகாரம் ஆகும். முறுக்கு போன்றே தோற்றம் கொண்டது. இது அரிசி மாவு, உளுந்து மாவு ஆகியவற்றைக் கலந்து, முறுக்கு அச்சில் பிழிந்து எண்ணெயில் பொரித்தெடுக்கப்படும். பின்னர் இனிப்புப் பாகில் ஊறவைத்து உண்ணப்படும்.

மேற்கோள்கள் 
 

தமிழர் உணவுகள்
சிற்றுண்டி உணவுகள்
சுசீந்திரன்

சுசீந்திரன் (Suseenthiran) என்பவர் தமிழகத் திரைப்படத்துறையில் பணிபுரியும் திரைப்பட இயக்குநர், பாடலாசிரியர், திரைப்படத் தயாரிப்பாளர், நடிகர் மற்றும் திரைக்கதை ஆசிரியர் ஆவார். இவர் 2009 ஆம் ஆண்டு வெண்ணிலா கபடிகுழு என்ற திரைப்படத்தின் மூலம் இயக்குனராக மற்றும் அறிமுகமானார். அதை தொடர்ந்து நான் மகான் அல்ல (2010), அழகர்சாமியின் குதிரை (2011), ராஜபாட்டை (2011) போன்ற பல திரைப்படங்களில் இயக்குநராக மற்றும் திரைக்கதை ஆசிரியராக பணி புரிந்துள்ளார்.

திரைப்படங்கள்

மேற்கோள்கள்

வெளிப்புற இணைப்புகள்
 

1978 பிறப்புகள்
வாழும் நபர்கள்
தமிழ்த் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்படத் தயாரிப்பாளர்கள்
திண்டுக்கல் மாவட்ட நபர்கள்
சி--

சி-- சி மொழியைப் போன்றே உருவாக்கப்பட்ட நிரலாக்க மொழி. இதை சைமன் பேடன் ஜோன்ஸ், நார்மன் ராம்சேய் ஆகியோர் உருவாக்கினர். இது அஸ்கி எழுத்துக்களைக் கொண்டு எழுதப்படுகிறது. இதன் அமைப்பு சி மொழியினை பின்பற்றி தோற்றம் பெற்றது. சொற்கள், உள்ளீடுகள் உட்பட பல சி மொழியை ஒத்திருப்பதைக் காணலாம்.

மேலும் பார்க்கவும்

 சி
 சி++

வெளியிணைப்புகள்
  -(Archive) (ஆங்கிலத்தில்)

மேற்கோள்கள்

கணினி தொடர்பான குறுங்கட்டுரைகள்
நிரல் மொழிகள்
ஜாக்கின் அற்புதம்

ஜாக்கின் அற்புதம் (Jockin Arputham, 15 ஆகத்து 1947 – அக்டோபர் 13, 2018)  மக்களின் வாழ்வை மேம்படுத்த குப்பத்துப் பகுதிகளில் கட்டடங்கள் கட்ட உதவிய சமூகநலச் செயற்பாட்டாளர் ஆவார்.. மும்பையின் தாராவி பகுதியில் வசித்த இவர், ரமன் மகசேசே விருதையும், இந்திய அரசின் உயரிய விருதான பத்மசிறீ விருதையும் பெற்றவர். 

இவர் கர்நாடகத்தின் கோலார் மாவட்டத்தில் தமிழ்க் குடும்பத்தில் பிறந்தவர். கட்டுமானத் துறையில் பணிபுரிந்த இவர் மும்பைக்குக் குடிபெயர்ந்தார்.

மேற்கோள்கள்

வெளியிணைப்புகள்
Citation for Jockin Arputham on Ramon Magsaysay Award website  (ஆங்கிலத்தில்)

1947 பிறப்புகள்
2018 இறப்புகள்
பத்மசிறீ விருது பெற்ற தமிழர்கள்
இந்திய சமூகசேவகர்கள்
மும்பையைச் சேர்ந்தவர்கள்
ரமோன் மக்சேசே விருது பெற்றோர்
கோலார் மாவட்ட நபர்கள்
பத்மசிறீ விருது பெற்ற சமூகப்பணியாளர்கள்‎
லிஸ்ப்

லிஸ்ப், ஓர் நிரலாக்க மொழி ஆகும். போர்ட்ரானுக்கு அடுத்த பழ நிரல் மொழி இதுவே. இம்மொழியை ஜான் மெக்காத்தி உருவாக்கினார். இம்மொழியின் ஐம்பது ஆண்டு நிறைவு கொண்டாடப்பட்டது.

எடுத்துக்காட்டு நிரல்

அகிலத்துக்கு வணக்கம் 
  (print "Hello world")

எண்களின் பெருக்கல் 
 (defun factorial (n)
   (if (<= n 1)
       1
       (* n (factorial (- n 1)))))

மேற்கோள்கள்

நிரல் மொழிகள்
அமெரிக்கக் கண்டுபிடிப்புகள்
அர்ச்சனா ஜோஸ் கவி

அர்ச்சனா ஜோஸ் கவி, ஓர் இந்தியத் திரைப்பட நடிகை. இவர் லால் ஜோஸ் இயக்கிய நீலத்தாமரா என்னும் மலையாளத் திரைப்படத்தில் அறிமுகமானார். இவர் மலையாளம், தமிழ், தெலுங்கு மொழித்  திரைப்படங்களில் நடித்துள்ளார்.

திரைப்படங்கள்

மேற்கோள்கள் 

1990 பிறப்புகள்
வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
1988 பிறப்புகள்
கவுண்டமணி நடித்த திரைப்படங்கள்

கவுண்டமணி, தமிழ்த் திரைப்பட நடிகராவார். இவர் தமிழ் நகைச்சுவை நடிகர்களில் ஒருவர். குறிப்பாக, கவுண்டமணி  தனது சக நடிகர் செந்தில் கூட்டணியுடன் அமைத்த நகைச்சுவைக் காட்சிகள் தமிழ்த் திரைப்படங்களில் புகழ்பெற்றது. கவுண்டமணி நகைச்சுவைக் கதாபாத்திரம், குணச்சித்திர கதாபாத்திரம் மற்றும் கதாநாயகனாகவும், வில்லனாகவும் பல்வேறு வேடங்களில் 450இற்கும் மேற்பட்ட தமிழ்த் திரைப்படங்களில் நடித்துள்ளார்.

கவுண்டமணி நடித்த தமிழ்த் திரைப்படங்கள் வரிசை பின்வருமாறு:
(இது முழுமையான பட்டியல் அல்ல.)


மேற்கோள்கள் 
 

தமிழ்த் திரைப்படம் தொடர்பான பட்டியல்கள்
ஆனைக் கற்றாழை

ஆனைக் கற்றாழை அல்லது யானைக் கற்றாழை, ரயில் கற்றாழை (Agave americana) என்பது பொதுவாக நூற்றாண்டுத் தாவரம் என அழைக்கப்படும் அகேவ் இனத்தைச் சேர்ந்த தாவரமாகும். இது மெக்சிகோவை தனது பூர்விக இடமாகக் கொண்டிருந்தாலும் அழகுத் தாவரமாக பல்வேறு பிரதேசங்களிலும் அறிமுகப்படுத்தப்பட்டுள்ளது. இது ஐரோப்பா, இந்தியா, தென்னாபிரிக்கா மற்றும் அவுஸ்திரேலியா போன்ற பிரதேசங்களில் இயற்கை மயமாக்கப்பட்டுள்ளது.

இது நூற்றாண்டுத் தாவரம் எனக் கூறப்பட்டாலும் இது 10 தொடக்கம் 30 வருடங்களே உயிர்வாழக் கூடியது. இதன் இலைகள் வரண்ட காலநிலைக்கு ஏதுவாக பல்வேறு இசைவாக்கங்களைக் கொண்டுள்ளது. இது உயிர் வேலியாக பயன்படுத்தப்படுகிறது. இது தனது வாழ்நாளின் இறுதியில் நுனிவளரா முறைப் பூந்துணர் ஒன்றை உருவாக்கும். இப்பூந்துணர் 8 மீற்றர் உயரமானது. தனது சக்தி முழுவதையும் பூத்தலில் செலவிடுவதால் இது பூத்தலின் பிற்பாடு இறந்து விடும்.

பயன்கள் 
இந்த தாவரத்தில் வாழ்நாளின் முடிவில் வளரும் பூந்துனர் கொண்ட தண்டு எடைக் குறைவானதாக இருக்கும். இந்த தண்டை துண்டாக்கி காயவைத்து முதுகில் கட்டிக்கொண்டு அதை ஒரு மிதவையாக பயன்படுத்தி சிறுவர்கள் நீச்சல் பழகுவர். இக்கற்றாழை இலையில் நார் இருக்கும். இந்த நார் கயிறு போன்றவை செய்யப் பயன்படுத்தபடுகிறது.

மேற்கோள்கள்

நார்த் தாவரங்கள்
சிஜில் பெலஜரன் மலேசியா

சிஜில் பெலாஜாரான் மலேசியா அல்லது மலேசிய பள்ளிச் சான்றிதழ்; (மலாய்: Sijil Pelajaran Malaysia ஆங்கிலம்: Malaysian School Certificate; (எசு.பி.எம்) என்பது மலேசியக் கல்விச் சான்றிதழ் ஆகும். மலேசியாவில் அனைத்து இடைநிலைப் பள்ளிகளிலும் ஐந்தாம் ஆண்டு பயிலும் மாணவர்களும் எழுதும் தேசியத் தேர்வு ஆகும். இந்தத் தேர்வை மலேசிய கல்வி அமைச்சு நடத்துகிறது. பொதுவாக, பதினேழு வயது நிரம்பிய மாணவர்கள் இந்தத் தேர்வை எழுதுவர்.

கட்டாயப் பாடங்கள்

 மலாய்
 ஆங்கிலம்
 கணிதம்
 அறிவியல்
 இசுலாமியக் கல்வி (இசுலாமிய மாணவர்களுக்கு)
 நீதிநெறிக் கல்வி (பிற சமய மாணவர்களுக்கு)

கலைப்பிரிவுகள்
 நோக்குக் கலை
 இசைக் கல்வி
 விளையாட்டு அறிவியல்

தகவல் தொழினுட்பப் பிரிவுகள்
 தகவல் தொடர்பு தொழினுட்பம்
 நிரலாக்கத்தின் அடிப்படைகள்
 நிரலாக்க வளர்ச்சிக் கருவிகள்
 கணினியின் வியாபாரப் பயன்பாடு
 வியாபாரப் பணித் தொழினுட்பம்

மொழிப் பாடங்கள்
 ஆங்கில இலக்கியம்
 மலாய் இலக்கியம்
 உயர் அரபு மொழி
 சீன மொழி
 தமிழ் மொழி
 தொழினுட்ப ஆங்கிலம்
 இபான் மொழி
 தொடர்பாடலுக்கான அரபு மொழி
 சீன இலக்கியம்
 தமிழ் இலக்கியம்
 பிரெஞ்சு மொழி
 பஞ்சாபி மொழி

தொழிற் பாடங்கள்
 வேளாண் அறிவியல்
 வேளாண்தொழினுட்பக் கல்வி
 வீட்டுப் பொருளாதாரம்
 பொறியியல் வரைகலை
 எந்திரப் பொறியியல்
 குடிசார் பொறியியல்
 மின் மற்றும் மின்னணுப் பொறியியல்
 கண்டுபிடிப்பு
 தொழினுட்பப் பொறியியல்
 உணவு மேலாண்மை
 வீட்டுக் கட்டுமானம்
 அறைகலன் செய்தல்
 குழாய் இணைப்புப் படிப்பு
 இல்ல மின்வடம்
 கேஸ் வெல்டிங்
 வாகனம் சீரமைத்தல்
 குளிர்சாதனம் சீரமைத்தல்
 துணை தைத்தல்
 வீட்டு மின்பயன்பாடுக் கல்வி
 உணவு வழங்கல்
 உணவு பதப்படுத்தல்
 முகப்பூச்சும் சிகையலங்காரமும்
 குழந்தை வளர்ப்புக் கல்வி
 விலங்கு வளர்த்தல்
 பயிரிடல்
 உள்வீட்டமைப்பு
 பல்லூடகத் தயாரிப்பு
 கணிணி வரைகலை
 ஆடை செய்தல்
 தொலைக்காட்சி சீரமைத்தல்
 பிரெட் - யீஸ்ட் தயாரித்தல்
 அலங்கரித்தல்
 மரவேலைப்பாடு
 கல்வேலைப்பாடு

அறிவியலும் கணிதமும்
 உயர் நிலைக் கணிதம்
 

 இயற்பியல்
 வேதியியல்
 உயிரியல்
 உயர்நிலை அறிவியல்

சமூக, சமய பாடங்கள்
 புவியியல்
 வியாபாரப் படிப்பு
 உலக இசுலாமிய கண்ணோட்டம்
 குரான் சுன்னா படிப்புகள்
 சிரியா இசுலாமியா
 விவிலிய அறிவு

மேலும் பார்க்கவும்
 மலேசியாவில் தமிழ்க் கல்வி

மலேசியாவில் கல்வி
சர் கிரிக்

சர் கிரிக், இந்தியா, பாக்கிஸ்தானுக்கு இடையே அமைந்த 96 கி.மீ நீளம் கொண்ட பிரச்சனைக்குரிய நீரினால் பிரிக்கப்பட்ட எல்லைக் கோடாகும். இந்தச் சிறுகுடா அரபிக்கடலில் ஆரம்பித்து இந்தியாவின் குஜராத் மாநிலத்தில் உள்ள கட்ச் பகுதியையும் பாக்கிஸ்தானின் சிந்து பகுதியையும் பிரிக்கிறது.

மேற்கோள்கள்

பாக்கித்தான்
குசராத்து
கட்சு மாவட்டம்
கர்ணன் (ஒளிப்பதிவாளர்)

கர்ணன் () (இறப்பு: டிசம்பர் 13, 2012) தமிழ்த் திரைப்பட ஒளிப்பதிவாளரும் இயக்குநரும் ஆவார். ஏறத்தாழ 150 திரைப்படங்களில் ஒளிப்பதிவாளராகவும் 25 திரைப்படங்களில் இயக்குநராகவும் பணியாற்றியவர். கே. எஸ். கோபாலகிருஷ்ணனின் கற்பகம் திரைப்படத்தில் அறிமுகமாகிய கர்ணன் மதுரையை மீட்ட சுந்தரபாண்டியன், வீரபாண்டிய கட்டபொம்மன், கப்பலோட்டிய தமிழன், சிம்லா ஸ்பெஷல், பொல்லாதவன், சிவப்பு சூரியன் உட்படப் பல திரைப்படங்களில் ஒளிப்பதிவாளராக பணியாற்றினார். பல சாகசக் காட்சிகளைத் திறம்பட படம் பிடித்தவராக அறியப்படுகிறார். இவர் இயக்கிய ஜம்பு திரைப்படத்தில் நீரினடியே எடுக்கப்பட்ட காட்சிகளும், இவரது மேற்கத்திய பாணி திரைப்படங்களில் குதிரைத் துரத்தல்களை படம் பிடித்த விதமும் பெரிதும் பேசப்பட்டன.

இவருக்கு சகுந்தலா என்ற மனைவியும் பாமா, தாரா என்ற இரு மகள்களும் இருந்தனர். தமது 79ஆவது அகவையில் திசம்பர் 13, 2012 அன்று மாரடைப்பால் காலமானார்.

இயக்கிய திரைப்படங்களில் சில 
காலம் வெல்லும் (1970)
ஜக்கம்மா (1972)
கங்கா (1972)
எங்க பாட்டன் சொத்து (1975)
ஒரே தந்தை (1976)
எதற்கும் துணிந்தவன் (1977)
புதிய தோரணங்கள் (1980)
ஜம்பு (1980)

மேற்கோள்கள்

புற இணைப்புகள் 
 

1933 பிறப்புகள்
2012 இறப்புகள்
தமிழ்த் திரைப்பட ஒளிப்பதிவாளர்கள்
தமிழ்த் திரைப்பட இயக்குநர்கள்
ஹம்பிரி டேவி

சர் ஹம்பிரி டேவி (Sir Humphry Davy: 17 டிசம்பர், 1778 – 29 மே, 1829) இங்கிலாந்து நாட்டைச் சார்ந்த வேதியலாளர் மற்றும் கண்டுபிடிப்பாளர் ஆவார். இவர் பல்வேறு தனிமங்களைக் குறிப்பாக குளோரின்,சோடியம், பொட்டாசியம், கால்சியம், மெக்னீசியம், பேரியம், போரான், அயோடின் போன்றவற்றைக் கண்டுபிடித்தவராவார். டேவி மிகச்சிறந்த மின்னியலாளரும் வேதியியலாளரும் ஆவார். 1815 இல் சுரங்கத் தொழிலாளர்களுக்கான பாதுகாப்பு விளக்கைக் கண்டுபிடித்தார். சுரங்கத்தில் வெளிவரும் மீத்தேன் வாயுவினால் ஏற்படும் தீ விபத்துகளிலிருந்து தொழிலாளர்களைக் காக்க இவரது கண்டுபிடிப்பான பாதுகாப்பு விளக்கு உதவியது.

மேற்கோள்கள்

வெளி இணைப்புகள்

 (Davy's first name is spelled incorrectly in this book.)
 
 
The Collected Works of Humphry Davy
Journal of a Tour made in the years 1828, 1829, through Styria, Carniola, and Italy, whilst accompanying the late Sir Humphry Davy by J. J. Tobin (1832)
Humphry Davy, Poet and Philosopher by Thomas Edward Thorpe, New York: Macmillan, 1896
Young Humphry Davy: The Making of an Experimental Chemist by June Z. Fullmer, Philadelphia: American Philosophical Society, 2000

 

பிரித்தானியக் கண்டுபிடிப்பாளர்கள்
1778 பிறப்புகள்
1829 இறப்புகள்
கால்சியம்
சோடியம்
பொட்டாசியம்
மக்னீசியம்
பேரியம்
போரான்
ஆங்கிலேய வேதியியலாளர்கள்
ஆங்கிலேய அறிவியலாளர்கள்
ஆங்கிலேயக் கண்டுபிடிப்பாளர்கள்
கொக்கோ

கொக்கோ (Theobroma cacao)  என்பது சிறிய ( உயரம்) மல்வாசியா குடும்பத்தைச் சேர்ந்த பசுமைமாறா மரமும் அமெரிக்கப் பிராந்தியத்தின் அடர்த்தியான வெப்பமண்டலத்தை தாயகமாகக் கொண்டதுமாகும். இதனுடைய விதைகள் மூலம் கொக்கோத் தூளும் சாக்கலேட்டும் செய்யப்படுகின்றது.

குறிப்புகள்

வெளியிணைப்புக்கள் 

The food of the Gods – the nature, growth, cultivation, manufacture and history of Cocoa, by Brandon Head, from Project Gutenberg
International Cocoa Organization (ICCO)- cacao daily market prices and charts are available
Photographs of cacao plants (detail)
மால்வேசியே.info/Genera/Theobroma/gallery.html Theobroma Gallery (Stewart R. Hinsley)

சுவைப்பொருட்கள்
பிரதீபன் பீட்டர் பவுல்

பிரதீபன் பீட்டர் பவுல் (Pradeeban Peter-Paul) (பிறப்பு: மே 17, 1977), ஓர் கனேடிய மேசைப்பந்தாட்ட வீரர் ஆவார். 
இலங்கைத் தமிழரான பிரதீபன் கொழும்பில் பிறந்தவர். இளம்வயதில் ஜெர்மனிக்கு குடிபெயர்ந்தார்.
 ஜெர்மனியில் மேசைப்பந்தாட்டம் கற்று 1993 ஆம் ஆண்டு மாகாண இளம் இரட்டையர் போட்டியில் பதக்கம் பெற்றார். பின்னர் கனடாவிற்கு குடிபெயர்ந்து, கனேடிய தேசிய மேசைப்பந்தாட்டக் குழுவில் இடம்பெற்றார்.
பிரதீபன் தமிழ், ஜெர்மன், ஆங்கிலம் ஆகிய மொழிகளைச் சரளமாகப் பேசக் கூடியவர். 2008 ஆம் ஆண்டு ஒலிம்பிக்கில் கனடாவின் சார்பில் போட்டியிடத் தேர்வானார்.

2011 பன்னாட்டு மேசைப்பந்தாட்ட விளையாட்டின் ஆண்கள் தர வரிசையில் 1599 புள்ளிகள் பெற்று 266 வது இடத்தில் உள்ளார்.

மேற்கோள்கள்

வெளியிணைப்புகள்
 ITTF DATABASE  (ஆங்கிலத்தில்)

1977 பிறப்புகள்
வாழும் நபர்கள்
விளையாட்டு வீரர்கள்
கனடிய இலங்கைத் தமிழ் வம்சாவளி மக்கள்
துரந்தோ விரைவுத் தொடருந்து

துரந்தோ அதிவிரைவு தொடருந்து (Duronto Express) என்பது இந்தியாவில் இந்திய இரயில்வேயில் இயங்கும்  வழியில் எங்கும் நிற்காமல் செல்லும் அதிவிரைவு குளிர்சாதன சொகுசு தொடருந்து ஆகும்

மேற்கோள்கள் 

இந்தியத் தொடருந்து சேவைகள்
இந்திய விரைவுவண்டிகள்
ஜம்புலிங்கம்

செம்புலிங்கம் நாடார் என்ற சுயம்புலிங்கம் நாடார் என்று அழைக்கப்படும் இவர் நெல்லை மாவட்டத்தில் வள்ளியூருக்குத் தெற்கே உள்ள வடலிவிளை என்னும் கிராமத்தில் பிறந்தவர். தெலுங்கு பாளையக்காரர்களை பகைத்ததன் விளைவாகப் பொய்க்குற்றம் சாட்டப்பட்டுத் தண்டனை பெற்று ஜெயிலிலிருந்து தப்பியோடித் தலைமறைவு வாழ்க்கையில் ஈடுபட்டுக் கொள்ளைக்காரனாக மாறி ஏழைமக்களுக்கு உதவியவர் செம்புலிங்கம்.

வடலிவிளையைச் சேர்ந்த தெலுங்கு பாளையக்காரர் ஏழைப் பெண்ணொருத்தியை மானபங்கம் செய்ய முயன்றபோது செம்புலிங்கம் தடுத்துப் செயலைக் கண்டித்தார். இதனால் கோபம் அடைந்த பாளையக்காரர் தனது செல்வாக்கைப் பயன்படுத்தி, செம்புலிங்கம் தன் வீட்டில் பணம், நகைகளைக் கொள்ளையடித்துச் சென்றுவிட்டதாகப் பொய்க்குற்றம் சாட்டிப் ஆங்கிலேய போலீசாரைக் கொண்டு அவரைக் கைது செய்து சிறையில் அடைத்தார். செய்யாத குற்றத்திற்காகத் தண்டனை பெற்ற அவர் சிறையிலிருந்து தப்பி வந்து தெலுங்கு பாளையக்காரரை பலி வாங்கினார். பின்பு தலைமறைவாகி ஆங்கிலேயருக்கு எதிரியாக மாறினான். வேறு ஒரு இடத்தில் நடந்த கொள்ளைச் செயலில் செம்புலிங்கத்திற்கும் தொடர்பு உண்டு என்று துரைராஜ் என்பவனால் பொய்க்குற்றம் சாட்டப்பட்டு செம்புலிங்கம் சிறை சென்றதாகக் கூறுகிறார் ஆ. சிவசுப்பிரமணியன். மேற்கூறிய இரண்டு நிகழ்ச்சிகள் வேறுவேறாக அமைந்திருந்தாலும் செம்புலிங்கம் ஆங்கிலேயர்கள் பாளையக்காரர்களை எதிர்த்ததால் பொய்க்குற்றம் சாட்டப்பட்டு, சிறை சென்றதே அடிப்படை என்பது தெளிவாகின்றது.

ஆங்கிலேருக்கு  சிம்ம சொப்பனமாய் 30 ஆண்டுகள் விளங்கிய அவர் போலீசாரையே துரத்தியடித்திருக்கின்றார். இறுதியில் போலீசாரின் அச்சுறுத்தலால் தன் பாளையக்காரர்களால் காட்டிக் கொடுக்கப்பட்டுத் சுட்டுக் கொல்லப்படுகின்றார், ஆங்கிலேயர்களை ஆயுதம் கொண்டு எதிர்த்த அவரை சுதந்திர போரட்ட வீரர்ராக அறியப்படவேண்டும் ஆனால் ஆதிக்க ஜாதியினராலும் ஆங்கிலேய அரசாங்கத்தாலும் கொள்ளைக் குற்றம் சாட்டப்பட்ட அவர் மக்களால் பாதுகாக்கப்பட்டார், பாடப்பட்டார்

இலக்கியத்தில் ஜம்புலிங்கம்
செம்புலிங்கத்தின் கொள்ளைச் செயல்களைப் புகழ்ந்து பாடுவதாக ஐம்பத்தைந்து பாடல்கள் கி.வா.ஜ தொகுத்த மலையருவியில் இடம்பெற்றுள்ளன. 1929இல் செம்புலிங்க நாடார் துர்விளையாடற் சிந்து என்ற பெயரில் பெரிய எழுத்துப் புத்தகம் ஒன்றும் வெளியிடப்பட்டுள்ளது. இவை இரண்டிலும் செம்புலிங்கத்தின் வரலாறு முழுமையாகச் சொல்லப்படவில்லை. அவர் வாழ்க்கைச் சம்பவங்கள் ஒரு சில மட்டுமே பாடலாய் எடுத்துக் கூறப்பட்டுள்ளன.

நாடார் ஜம்புலிங்கம் வாரார் வாரார் 
ஜம்புலிங்கம் என்ற வீரன் 
முறுக்கிவிட்ட மீசையோடே
முன்னம்பல் வரிசையோடே
மினுக்கி வைத்த கத்தியோடே
மின்னுங் கையில் வெடிகளோடே
வாரார் சொக்கத் தங்கம் நம்ம
நாடார் ஜம்புலிங்கம் வாரார் வாரார்

வழக்கறிஞர் லிங்கம், நாடார் உவரி

மேற்கோள்கள்

1923 இறப்புகள்
தமிழ்நாட்டுக் குற்றவாளிகள்
ராகவன் அருணாச்சலம்

வல்லம்படுகை சிறீனிவாச ராகவன் அருணாச்சலம் (V. S. R. Arunachalam) இந்திய விஞ்ஞானி மற்றும் பாதுகாப்பு ஆராய்ச்சி மற்றும் மேம்பாட்டு அமைப்பின் முன்னாள் தலைவர் ஆவார்.  அறிவியல் மற்றும் தொழில்நுட்ப சிந்தனைக் குழுவான அறிவியல், தொழில்நுட்பம் மற்றும் கொள்கை ஆய்வு மையத்தின் நிறுவனர் மற்றும் தலைவராக இருந்தார்.

பத்மபூசண், பத்மவிபூசண் ஆகிய விருதுகளைப் பெற்றார். பாபா அணு ஆராய்ச்சிக் கழகத்திலும், தேசிய வானூர்தி ஆய்வகத்திலும், இராணுவ ஆராய்ச்சி நிறுவனங்களிலும் பணிபுரிந்தார். இந்திய அரசின் இராணுவ ஆராய்ச்சித் துறையில் ஆலோசகராகப் பணியாற்றினார்.

வாழ்க்கைக் குறிப்பு
அருணாசலம் 10 நவம்பர் 1935 ஆம் ஆண்டு நவம்பர் மாதம் 10 ஆம் தேதியன்று பிறந்தார். அறிவியலில் இளங்கலை மற்றும் முதுகலைப் பட்டங்களைப் பெற்றார். 1965 ஆம் ஆண்டில் வேல்சு பல்கலைக்கழகத்தில் பொருளறிவியல் மற்றும் பொறியியலில் முனைவர் பட்டம் பெற்றார்.

இறப்பு
ராகவன் அருணாச்சலம் 2023 ஆம் ஆண்டு ஆகத்து மாதம் 16 ஆம் தேதியன்று தன்னுடைய 87 ஆவது வயதில் கலிபோர்னியாவில் இறந்தார்.

மேற்கோள்கள்

இந்திய அறிவியலாளர்கள்
வாழும் நபர்கள்
1935 பிறப்புகள்
பத்ம பூசண் விருது பெற்ற தமிழர்கள்
பத்ம விபூசண் விருது பெற்ற தமிழர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
இலங்கை மலாய்

இலங்கை கிரியோலே மலாய், இலங்கையில் பேசப்படும் மலாய் மொழியின் கொச்சை வழக்கு ஆகும். இலங்கையில் வாழும் ஐந்து வகையான மலாயர் இம்மொழியைப் பேசுகின்றனர். இவர்கள் வாழும் இடத்திற்கேற்ப, தமிழ், சிங்களச் சொற்கள், இலக்கண விதிகளின் தாக்கம் இவர்களது மொழியில் இருப்பதைக் காணலாம். இலங்கை மலாய் என்பது பத்தாவி, சாவகம், மலாயு போன்ற மொழிகளின் கலப்பு ஆகும். தற்போது இவர்கள் இலங்கை மக்கள் தொகையில் 0.3 விழுக்காட்டினராக, எண்ணிக்கையளவில் 46,000 உள்ளனர். இம்மொழி பெரும்பாலும் பேச்சு வழக்கிலேயே வாழ்கிறது. எப்பொழுதாவது இதை தமிழ், சிங்கள எழுத்துக்களில் எழுதியுள்ளனர். 19 ஆம் நூற்றாண்டின் ஜாவி எழுத்துமுறையை ஒத்த குண்டால் எழுத்துமுறை உருவாக்கப்பட்டு பயன்படுத்தப்பட்டது. தற்கால இளைஞர்கள் சிங்களத்தையும் தமிழையும், ஆங்கிலத்தையும் கற்பதால்/பேசுவதால், இம்மொழி வீழ்ச்சியடைந்து வருகிறது.

உசாத்துணைகள்

மலாய-பொலினீசிய மொழிகள்
இலங்கையின் மொழிகள்
இலங்கை மலாயர்
அடையார் கே. லட்சுமணன்

அடையார் கே. லட்சுமணன் (Adyar K. Lakshman) (திசம்பர் 16, 1933 - ஆகத்து 19, 2014) ஓர் இந்திய பரதநாட்டியக் கலைஞரும், நடன ஆசிரியரும் ஆவார். இவர் பத்மஸ்ரீ விருது, சங்கீத நாடக அகாதமி விருதுகளைப் பெற்றுள்ளார்.

வாழ்க்கைச் சுருக்கம்
லட்சுமணனின் சொந்த ஊர் ஆந்திரப் பிரதேசத்தின் சித்தூர் மாவட்டத்தில் உள்ள குப்பம் ஆகும். இவரது தந்தை கிருஷ்ணராஜ ராவ் ஆசிரியராகப் பணியாற்றியவர். பி. டி. துரைசாமி ஐயர் என்பவர் லட்சுமணன், மற்றும் இவரது தமையன் ராமராவ் ஆகியோரின் திறமைகளை அறிந்து அவர்களை ருக்மிணி தேவி அருண்டேல் உருவாக்கிய அடையாறு கலாசேத்திரா நாட்டியப் பள்ளியில் சேர்த்து விட்டார்.

1944 ஆம் ஆண்டில் தனது 11 வது அகவையில் கலாசேத்திராவில் சேர்ந்தார் இலட்சுமணன். வாய்ப்பாட்டு, பரத நாட்டியம், மிருதங்கம், நட்டுவாங்கம் ஆகியவற்றில் சிறப்புக் கவனம் செலுத்தி பிரபலமான ஆசிரியர்களிடம் பயிற்சி பெற்றார். ருக்மிணி தேவி அருண்டேலிடம் நேரடியாகப் பயிற்சி பெறும் வாய்ப்பும் அவருக்குக் கிடைத்தது. மேலும், மைலாப்பூர் கௌரி அம்மாள், கே. தண்டாயுதபாணி பிள்ளை, எஸ். சாரதா, டைகர் வரதாச்சாரி, பூதலூர் கிருஷ்ணமூர்த்தி சாஸ்திரிகள், டி. கே. ராமசுவாமி ஐயங்கார், மைசூர் வாசுதேவாச்சாரியார், தஞ்சாவூர் ராஜகோபால ஐயர், வி. விட்டல், கமலாராணி, .காரைக்குடி முத்து ஐயர் போன்ற பெரிய வித்வான்களோடு சேர்ந்து பணியாற்றியுள்ளார். 1954 ஆம் ஆண்டில் இவர் பரதநாட்டியம், கருநாடக இசை, நட்டுவாங்கம் ஆகிய துறைகளில் சிறப்புப் பட்டம் பெற்றார். பின்னர் இந்திய அரசின் புலமைப் பரிசில் பெற்று 1956 ஆம் ஆண்டில் பட்டப்பின் டிப்புளோமா பட்டம் பெற்றார். பின்னர் அவர் கதகளி நடனத்தை அம்பு பணிக்கர், சந்து பணிக்கர் ஆகியோரிடம் கற்றார்.

பணி
வைஜெயந்திமாலாவின் நாட்டியாலயா பள்ளியில் ஆசிரியராகப் பணியாற்றி பல அரங்கேற்றங்களை இவர் நடத்தியுள்ளார். திருப்பாவை, அழகர் குறவஞ்சி, சந்தாலிக்க, சங்கத் தமிழ் மாலை ஆகிய நாட்டிய நாடகங்களைத் தயாரிக்க உதவியிருக்கிறார். 1969 ஆகத்து 22 இல் பரதசூடாமணி அக்காதமி என்ற நாட்டியப் பள்ளியை நிறுவி, அதன் மூலம் பல நாட்டியக் கலைஞர்களை உருவாக்கினார். "வருணபுரி குறவஞ்சி", "ஆய்ச்சியார் குரவை" போன்ற பல நாட்டிய நிகழ்ச்சிகளைத் தயாரித்தளித்தார்.

விருதுகள்
பத்மசிறீ விருது (1989)
சங்கீத நாடக அகாதமி விருது (பரதநாட்டியம், 1991)
கலைமாமணி விருது

மறைவு
அடையாறு கே. லட்சுமணன் சிறிது காலம் நோய் வாய்ப்பட்டிருந்த நிலையில், 2014 ஆகத்து 19 இரவு 8:30 மணியளவில் தனது 80வது அகவையில் சென்னையில் காலமானார். இவருக்கு வசந்தா லட்சுமணன் என்ற மனைவியும், இரண்டு மகன்களும், ஒரு மகளும் உள்ளனர். இவரது மகள் இந்துவதனா மாலியும் ஒரு பரதநாட்டிய நடனக் கலைஞர் ஆவார்.

மேற்கோள்கள்

வெளியிணைப்புகள் 
  Adyar K. Lakshman, Old website
  Adyar K. Lakshman, Updated website
 அதிகாரப்பூர்வ இணையத்தளம் 

நடனக் கலைஞர்கள்
1933 பிறப்புகள்
2014 இறப்புகள்
சங்கீத நாடக அகாதமி விருது பெற்றவர்கள்
பரதநாட்டிய ஆசிரியர்கள்
கலைமாமணி விருது பெற்றவர்கள்
கலாசேத்திரா மாணவர்கள்
சித்தூர் மாவட்ட நபர்கள்
பத்மசிறீ விருது பெற்ற கலைத் துறையினர்
ஊர் பெயரால் அறியப்படும் மக்கள்
பிரீத்தா விஜயகுமார்

'பிரீத்தா விஜயகுமார் (Preetha Vijayakumar) ஓர் தமிழ்த் திரைப்பட நடிகையாவார். இவர் பிரபல தமிழ்த் திரைப்பட நடிகரான விஜயகுமாரின் மகள். இவர் ஹரி என்னும் இயக்குனரைத் திருமணம் செய்து கொண்டார்.

திரைப்படங்கள்

மேற்கோள்கள்

வாழும் நபர்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
சென்னை நடிகைகள்
1975 பிறப்புகள்
20 ஆம் நூற்றாண்டின் இந்திய நடிகைகள்
தெலுங்குத் திரைப்பட நடிகைகள்
ஆகாய கங்கை (திரைப்படம்)

ஆகாய கங்கை (Agaya Gangai) இயக்குநர் மனோபாலா இயக்கிய தமிழ்த் திரைப்படம். இதில் கார்த்திக் , சுஹாசினி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இசையமைத்தவர் இளையராஜா. இத்திரைப்படம் வெளியிடப்பட்ட நாள்  17-திசம்பர்-1982.

வகை 
காதல்படம்

நடிகர்கள் 
 கார்த்திக் - முரளி 
 சுஹாசினி - சுமதி
 உஷா ராஜேந்தர் - செல்வி 
 கவுண்டமணி - ஆறுமுகம் 
 எஸ். என். பார்வதி - சுமதியின் அம்மா
 கமலா காமேஷ்- ஆண்டாள் வேடம் 
 வடிவுக்கரசி - ஜானகி கோபால் 
 தியாகு கோபால்
 காஜா ஷெரீப்

பாடல்கள் 
இப்படத்திற்கு இளையராஜா இசையமைத்தார்.

மேற்கோள்கள்

வெளி இணைப்புகள் 
 

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
மனோபாலா இயக்கிய திரைப்படங்கள்
இளையராஜா இசையமைத்த திரைப்படங்கள்
கார்த்திக் நடித்த திரைப்படங்கள்
கவுண்டமணி நடித்த திரைப்படங்கள்
சுஹாசினி நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
அர்ச்சனைப் பூக்கள்

அர்ச்சனைப் பூக்கள்  (Archanai Pookal) இயக்குநர் கோகுலகிருஷ்ணன் இயக்கிய தமிழ்த் திரைப்படம். இதில் கபில்தேவ், சுலோக்ஷனா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா இசையமைத்தார்.
இத்திரைப்படம் வெளியிடப்பட்ட நாள்  15-அக்டோபர்-1982.

வகை 
காதல்படம்

நடிகர்கள் 
 சந்திரசேகர் 
 மோகன் 
 ராஜ்ய லட்சுமி
 சுபத்ரா
 சங்கிலி முருகன் 
 மனோரமா 
 பூர்ணம் விஸ்வநாதன் 
 செந்தில்

இப்படத்தின் இனிமையான காட்சிகள், அழகான இசைக்காக கல்கி பாராட்டியிருந்தது. ஆனால் படத்தொகுப்பும்  தேவையற்ற குறியீட்டு காட்சிகளையும் விமர்சித்தது.

மேற்கோள்கள்

வெளி இணைப்புகள் 
 http://en.600024.com/movie/archanai-pookal/ 

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
மோகன் நடித்த தமிழ்த் திரைப்படங்கள்
மனோரமா நடித்த திரைப்படங்கள்
பூர்ணம் விஸ்வநாதன் நடித்த திரைப்படங்கள்
செந்தில் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
மாமியாரா மருமகளா

மாமியாரா மருமகளா  இயக்குநர் ஏ. கே. சுப்ரமணியம் இயக்கிய தமிழ்த் திரைப்படம்.  இதில் சுரேஷ், மஞ்சு பார்கவி ஆகியோர் முக்கிய கதைப்பாத்திரங்களில் நடித்திருந்தனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 25-திசம்பர்-1982.

மேற்கோள்கள்

வெளியிணைப்புகள்
 http://www.cinesouth.com/cgi-bin/filmography/newfilmdb.cgi?name=mamiyara%20marumagala

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜயகுமார் நடித்த திரைப்படங்கள்
முள் இல்லாத ரோஜா

முள் இல்லாத ரோஜா என்பது இயக்குநர் கே. ராம்ராஜ்  இயக்கிய தமிழ்த் திரைப்படம்.  இதில்  சக்கரவர்த்தி, விஜயகலா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் முரளிராஜ் மற்றும் இத்திரைப்படம் வெளியிடப்பட்ட நாள் 15-அக்டோபர்-1982.

வகை 
கிராமப்படம்

கதை 

கிராமத்தில் பெண்பித்தராக  ஒரு பண்ணையார் , பல பெண்களுக்குத் தீங்கு செய்கிறார். ஊரில் இருக்கும் அப்பாவியான ஒரு இளைஞனுக்கும் ஒரு வெகுளிப் பெண்ணுக்கும் உள்ள நட்பு அந்த பண்ணையாரைப் பொறாமைப்பட வைக்கிறது. அவரால் அவர்களுக்கு  ஏற்படும் பிரச்சினைகளும் அவரின் அட்டூழியங்கள் ஒழிந்தது எப்படி என்று செல்லும் திரைப்படம்.

வெளி இணைப்புகள்
 http://www.cinesouth.com/cgi-bin/filmography/newfilmdb.cgi?name=mull%20illadha%20roja

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
கவுண்டமணி நடித்த திரைப்படங்கள்
குமரிமுத்து நடித்த திரைப்படங்கள்
காந்திமதி நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
பக்கத்து வீட்டு ரோஜா

பக்கத்து வீட்டு ரோஜா இயக்குநர் எம். பாஸ்கர் இயக்கிய தமிழ்த் திரைப்படம்.  இதில் கார்த்திக், ராதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 02-செப்டம்பர்-1982.

வகை 
காதல்படம்

வெளி இணைப்புகள்
 http://www.cinesouth.com/cgi-bin/filmography/newfilmdb.cgi?name=pakathu%20veettu%20roja

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
சங்கர் கணேஷ் இசையமைத்த திரைப்படங்கள்
எஸ். எஸ். சந்திரன் நடித்த திரைப்படங்கள்